— Гэта не першыя курсы павышэння кваліфікацыі для мяне, і не першыя практычныя заняткі. Ёсць з чым параўноўваць, ёсць што ўзяць для сябе. Мінулы раз наведвалі Мастоўскі раён, знаёміліся з сельскай гаспадаркай, на Дзятлаўшчыне прадстаўлены адукацыя, арганізацыі і прадпрыемствы. Мяне вельмі зацікавілі вырабы з лёну, бо ў нашым раёне такой вытворчасці няма. Атрыманы вопыт трэба будзе абагульніць, адаптаваць для выкарыстання ў рабоце. Абмен вопытам — гэта заўсёды карысна.